Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17625

5. FEJEZET - MŰKÖDÉSI ELJÁRÁSOK 5.1 - Tájékoztatás vészhelyzetről 5.1.1 Bármely hatóság, vagy a kutató és mentő szervezet bármely egysége, ha okkal gyanítja, hogy egy légijármű vészhelyzetben van, akkor köteles a rendelkezésére álló összes információt azonnal az illetékes mentés koordináló központnak átadni. 5.1.2 A mentés koordináló központ a kényszerhelyzetben lévő légijárműről szóló tájékoztatás vétele után azonnal értékelje az információt és határozza meg a szükséges műveletek méreteit. 5.1.3 Amikor vészhelyzetben lévő légijárműről szóló tájékoztatás nem a légiforgalmi szolgálati egységektől, hanem más forrásból származik, a mentés koordináló központ határozza meg, hogy a helyzet melyik kényszerhelyzeti fázisnak felel meg, és a továbbiakban ennek az állapotnak megfelelő eljárásokat kell alkalmaznia. 2007/70/II. szám 5.2 A mentés koordináló központok eljárásai vészhelyzeti fázisokban 5.2.1 Bizonytalansági állapot Bizonytalansági állapotban a beérkező jelentések gyors értékelhetősége érdekében a mentés koordináló központok a legteljesebb mértékig működjenek együtt a légiforgalmi szolgálati egységekkel és más megfelelő hatóságokkal, szolgálatokkal. 5.2.2 Riasztási állapot A riasztási állapot bekövetkezésekor a mentés koordináló központ azonnal riassza a megfelelő kutató és mentő szolgálati egységeket és indítsa meg a szükséges műveleteket. 5.2.3 Veszély állapot Veszély állapot kialakulásakor a mentés koordináló központ:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes